### Beslutning

Drøftet.

### Sagsfremstilling

## Resume og sagens baggrund

Teknik- og Miljøudvalget har bedt om at få en drøftelse af oprensning og uddybning ved [adresse]. Emnet blev også drøftet i Dialogforum for de kommunale havne tirsdag den 16. maj 2023.

## Indstillinger

Chefen for Plan, Byg og Miljø indstiller, at udvalget drøfter sagen.

## Behandling

Teknik- og Miljøudvalget.

## Sagsfremstilling

Kommunalbestyrelsen har tidligere afsat midler til reparationer, uddybning og oprensning af havnen og sejlrenden på Gisseløre.

Undervejs viste det sig, at projektet var mere omfattende end hvad der var afsat midler til. På den baggrund besluttede Kommunalbestyrelsen at gennemføre en række reparationsarbejder indenfor de afsatte midler.

Arbejderne blev gennemført i samarbejde med især Bådelauget Håbet og Sejlklubben.

Der var således ikke midler tilbage til oprensning og uddybning, så disse arbejder resterer. Det er væsentligt at sondre mellem oprensning og uddybning.

Ved oprensning er der tale om nyt materiale, der er aflejret på eksisterende niveau. Ved uddybning er der tale om gammelt materiale, der graves op for at gøre havnebassinet dybere.

Ved uddybning vil der ofte være tale om forurenet bundmateriale, og der vil ofte være behov for, at materialet deponeres hos en godkendt modtager.

I forbindelse med den oprindelige sag blev det klart, at de ønskede uddybninger af havnebassinet, bl.a. ved Dæmningen, vil være meget dyre og det anslås, at den fulde oprensning og uddybning vil koste 8,4 mio. kr.

På mødet i dialogforum drøftedes det, at man i samarbejde med klubberne kan afdække mulighederne for en mere begrænset oprensning og uddybning, med henblik på at nedbringe de samlede omkostninger.

Oprensning og uddybning forudsætter, at Kommunalbestyrelsen afsætter de nødvendige midler i budgettet. Der er ikke afsat midler til opgaven i budget 2023.

Administrationen anbefaler, at udvalget drøfter sagen med henblik på, at den kan videreføres til budgetforhandlingerne, idet administrationen også anbefaler, at projektet begrænses som ovenfor beskrevet.

## Økonomiske konsekvenser

Ingen.